stanford-oval/wikipedia huggingface dataset:
תסמונת מוצא בית החזה
אבחנה

האבחנה של התסמונת אינה פשוטה היות שבדיקות מקובלות רבות אינן ספציפיות מספיק על מנת לתת אבחנה מדויקת ונדרשות בדרך כלל אנמנזה ובדיקות פיזיקליות מקיפות כאשר מתעורר חשד לקיומה של התסמונת. ברב המקרים האבחון נקבע על דרך השלילה נכון להיום, אין סימן קליני אחד אשר מאבחן את תסמונת מוצא בית החזה באופן מובהק.
בדיקות אשר יכולות לעזור באבחנה כוללות למשל את מבחן רייט (Wright's Test), הכולל ניסיון לאתר דופק רדיאלי תוך הרחקה של הידיים מהגוף אל מעל הראש או לחלופין חיפוש אחר שינוי בצבעי הגפיים כתוצאה משינוי במנחן. בדיקה נוספת כוללת הפעלת לחץ בין עצם הבריח לעצם הזרוע המדיאלית, מה שעלול להוביל לתחושת נימלול או כאב בגפה במידה והמטופל סובל מהתסמונת.
בדיקת דופלר של העורקים בודקת את זרימת הדם דרך העורק הרדיאלי ופיצוליו, כאשר המטופל נח או מבצע תנועות מסוימות עם הגפה שיובילו להיווצרות לחץ על הוריד התת-בריחי במוצא בית החזה. במידה ונצפית פגיעה בזרימת הדם והמטופל מדווח על כאב או נימלול בגפה יעלה חשד לקיומה של תסמונת מוצא בית החזה. עם זאת, תוצאה חיובית בדופלר של העורק הרדיאלי לא תביא בהכרח לאבחנה של תסמונת מוצא בית החזה נוירוגנית (הסוג הנפוץ ביותר). על אף שהם עלולים להתקיים יחדיו ברמה מסוימת - לחץ על העורקים לא מחייב לחץ על מקלעת הזרוע.
נוסף על כך, עדות לקיומו של לחץ על העורקים אינו מביא לבדו לאבחנה וודאית גם של תסמונת מוצא בית החזה העורקית (הנדירה ביותר) היות שקיומו של לחץ על העורקים ברמה כזו או אחרת הודגם בעבר גם אצל אנשים בריאים במנחים מסוימים של הגפיים העליונות, ואינו מהווים קריטריון משמעותי בהיעדר קריטריונים נוספים לאבחנה של הסוג העורקי של התסמונת.
ישנן מספר תסמונות נוספות המביאות לתמונה קלינית דומה וצריכות להילקח בחשבון באבחנה המבדלת (קרע במסובבי הכתף, תסמונות הקשורות לדיסק הצווארי, פיברומיאלגיה, טרשת נפוצה, ותסמונת כאב אזורי מורכב.
אבחנה > סיווג

ניתן לסווג את התסמונת בכמה אופנים:
אבחנה > סיווג > סיווג על פי סימפטומים ומבנים שנפגעו

סיווג זה מתייחס בדרך כלל לחלוקה לתסמונת נוירוגנית, עורקית וורידית.
חלוקה זו מתגלה פעמים רבות כבעייתית מכיוון שמטופלים רבים סובלים ברמה מסוימת מיותר מסוג אחד של התסמונת. באופן כללי, נפוץ יותר לגלות כי מתקיים לחץ על יותר ממבנה אנטומי אחד (למשל, קיומו של לחץ המופעל על הוורידים ועל העצבים יחדיו). עוצמת הלחץ תשתנה ממבנה למבנה.
אבחנה > סיווג > סיווג על פי אירוע

קימות סיבות רבות להיווצרותה של התסמונת שהנפוצה שבהן היא טראומה - פתאומית (למשל שבר בעצם התת-בריחית כתוצאה מתאונת דרכים) או כזו שמתקיימת לאורך זמן (עבודה משרדית ממשוכת לארוך שנים ללא מנח ארגונומי). האנשים המצויים בסיכון הגבוה ביותר לפתח את תסמונת מוצא בית החזה הם אנשים שסבלו מטראומה צווארית כתוצאה מתאונת דרכים או אנשים המשתמשים במחשב ללא תמיכה ארגונומית לאורך זמן ממושך. אנשים נוספים הנמצאים בסיכון הם ספורטאים המרימים את היד מעל הראש באופן תדיר (שחיינים, שחקני כדורעף, רקדנים, שחקני בייסבול, מרימי משקולות ומטפסי הרים).
אבחנה > סיווג > סיווג על פי המבנה המביא להיווצרות הלחץ

ניתן לסווג את התסמונת על פי מיקום הלחץ או החסימה:
קיומה של צלע צווארית - צלע נוספת אשר חודרת למוצא בית החזה. הצלע גורמת לשיניים פיברוטיים באזור מקלעת הזרוע ויוצרת עליה לחץ המביא לתסמיני תסמונת מוצא בית החזה. הסרה כירורכית של הצלע הצווארית מומלצת ברב המקרים.
Anterior Scelene Syndrom- פיתוח מסיבי של שריר האנטריור סקלני (לחץ על מקלעת הזרוע ו/או על העורק התת-בריחי)
Costoclavicular Syndrom- היצירות המרחב בין העצם התת-בריחית והצלע הראשונה.
טיפול

נכון לשנת 2014, קיימות מעט מאוד עדויות לגבי הטיפול בתסמונת מוצא בית החזה.
טיפול > פיזיותרפיה וטיפול שאינו פולשני

מתיחות, ריפוי בעיסוק ופיזיותרפיה הן אפשרויות נפוצות ולא פולשניות לטיפול בתסמונת מוצא בית החזה. מטרת המתיחות היא להקל את הלחץ בחלל בית החזה, לצמצם את הפגיעה בכלי הדם והעצבים וליישר את העצמות, השירים, הרצועות או הגידים שיוצרים את הבעיה.
התסמונת מוחמרת מאוד אצל מטופלים עם יציבה לקויה. תרגולי נשימות וסביבת עבודה ארגונומית יכולים לעזור במידה מסוימת.
במידה והמטופל סובל מכאב בגפה בעקבות התסמונת, חימום או קירור באמצעות קרח לסירוגין באזורים שונים של בית החזה (בית השחי, הכתפיים והעצם התת-בריחית) יכולים להביא להקלה בתסמינים.
טיפול > טיפול תרופתי

לא קיימות עדויות רבות על טיפול תרופתי לטיפול בתסמונת ומרבית הטיפול התרופתי שניתן מתמקד בהפחתת הסיכונים הנלווים לה- כמו למשל מתן מדללי דם לטיפול בתסמונת מהסוג הורידי על מנת למנוע היווצרות קרישי דם באזורים בהם מופעל הלחץ. טרם התחלת הטיפול הקבוע במדללי הדם, יש להסיר קרישי דם במידה ונוצרו כאלה באמצעות תרופות פיברינוליטיות או צנתור.
הזרקת בוטוקס לשרירי המעלות (Scalene Muscles) אמנם לא הקלה על הכאב או על הגבלות בתנועה, אך נמצא שיפור משמעותי בהפחתת תסמיני נמלול.
טיפול > אפשרות ניתוחית

קיימות אופציות ניתוחיות למקרים מסוימים של תסמונת מוצא בית החזה כמו למשל ניתוח זעיר בחלל מעל העצם התת-בריחית הכולל נוירוליזה של מקלעת הזרוע, הסרה של שרירי המעלות או שינוי מיקומם של כלי דם. גישה זו מחליפה הסרה של צלע צווארית, והתגלתה כיעילה. במקרים בהם הצלע הראשונה או צלע צווארית לוחצות על וריד, עורק או על מקלעת הזרוע, ניתן להסיר בניתוח את החלקים בצלע הגורמים להיווצרות הלחץ (או את הצלע כולה). הסרת שרירי המעלות יכולה להביא גם היא לשיפור בזרימת הדם ולהקלה בלחץ על העצבים.
פיזיותרפיה בדרך כלל משולבת בהליך הטיפולי לפני ואחרי הניתוח כדי לשפר את זמן ההתאוששות ואת התוצאות. השיקום לאחר הניתוח כולל עבודה על טווחי תנועה של הכתף והגפה.
סיבוכים עיקריים של התערבות ניתוחית כוללים: חזה אוויר, זיהום, איבוד תחושתיות, חסכים מוטוריים, נזק לכלי הדם התת-בריחיים וכמו בכל ניתוח באשר הוא - סיכון קטן למוות או פציעה חמורה.
חברה ותרבות > ספורט

בייסבול, כדורסל והוקי הם כמה מענפי הספורט המביאים לתנועה חוזרת ונשנית של היד ומהווים גורם ברמה זו או אחרת להיווצרותה של התסמונת. כמה שחקנים אמריקאיים בליגות הMLB, NHL והNBA אובחנו כסובלים מתסמונת מוצא בית החזה (ביניהם שחקן הכדורסל מרקל פולץ).
ראו גם

כירורגיית לב-חזה
הגף העליון
הערות שוליים

1 2  Thoracic Outlet Syndrome Information Page | National Institute of Neurological Disorders and Stroke, www.ninds.nih.gov
↑  Wesley S. Moore, Vascular and Endovascular Surgery E-Book: A Comprehensive Review, Elsevier Health Sciences, 2012-11-23. (באנגלית)
1 2  John Kuhn, George Lebus, Jesse Bible, Thoracic Outlet Syndrome, Journal of the American Academy of Orthopaedic Surgeons 23, 2015-04, עמ' 222–232 doi: 10.5435/JAAOS-D-13-00215
↑  Illig, Karl A.; Thompson, Robert W.; Freischlag, Julie Ann; Donahue, Dean M.; Jordan, Sheldon E.; Edgelow, Peter I, Thoracic Outlet Syndrome, Springer Science & Business Media., 2014, עמ' 25, ISBN 9781447143666
1 2  James J. Sell, Jesse R. Rael, William W. Orrison, Rotational vertebrobasilar insufficiency as a component of thoracic outlet syndrome resulting in transient blindness: Case report, Journal of Neurosurgery 81, 1994-10-01, עמ' 617–619 doi: 10.3171/jns.1994.81.4.0617
↑  T. Nishibe, T. Kunihara, F. A. Kudo, A. Adachi, Arterial thoracic outlet syndrome with embolic cerebral infarction. Report of a case, Panminerva Medica 42, 2000-12, עמ' 295–297
↑  Fernandez Noda, Neck and brain transitory vascular compression causing neurological complications. Results of surgical treatment on 1,300 patients, The Journal of cardiovascular surgery, 1996
↑  Jacky Laulan, Bernard Fouquet, Camille Rodaix, Penelope Jauffret, Thoracic Outlet Syndrome: Definition, Aetiological Factors, Diagnosis, Management and Occupational Impact, Journal of Occupational Rehabilitation 21, 2011-09, עמ' 366–373 doi: 10.1007/s10926-010-9278-9
1 2 3  אינפומד- תסמונת מוצא בית החזה
↑  ARCHIVED, ‏May 17, 2013
↑  Mount Sinai Hospital, New York, Thoracic Outlet Syndrome
↑  Esteban Ambrad-Chalela, George I. Thomas, Kaj H. Johansen, Recurrent neurogenic thoracic outlet syndrome, The American Journal of Surgery 187, 2004-04-01, עמ' 505–510 doi: 10.1016/j.amjsurg.2003.12.050
1 2  Bo Povlsen, Thomas Hansson, Sebastian D Povlsen, Treatment for thoracic outlet syndrome, Cochrane Database of Systematic Reviews, 2014-11-26 doi: 10.1002/14651858.cd007218.pub3
↑  S. Rochkind, M. Shemesh, H. Patish, M. Graif, Thoracic outlet syndrome: a multidisciplinary problem with a perspective for microsurgical management without rib resection, How to Improve the Results of Peripheral Nerve Surgery, Acta Neurochirurgica Supplementum, Springer Vienna, 2007, עמ' 145–147 doi: 10.1007/978-3-211-72958-8_31
↑  Gül Köknel Talu, Thoracic outlet syndrome, Agri: Agri (Algoloji) Dernegi'nin Yayin Organidir = The Journal of the Turkish Society of Algology 17, 2005-04, עמ' 5–9
↑  הדסה עין כרם- תסמונת מוצא בית החזה (ארכיון)
↑  "Markelle Fultz diagnosed with nerve condition"
↑  "76ers' Markelle Fultz expected to miss 3-6 weeks for shoulder rehabilitation"
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צילום חזה המעיד על קיומה של צלע צווארית.
שחזור תלת־ממדי של סריקת CT. ניתן לראות כי הצלע הצווארית התפתחה באופן שונה בשני צידי הגוף.
תסמונת מוצא בית החזה
פרוצ'ו פארי

פרוצ'ו פארי (באיטלקית: Ferruccio Parri; ‏19 בינואר 1890 - 8 בדצמבר 1981) היה ראש ממשלת איטליה למשך מספר חודשים בשנת 1945.
ביוגרפיה

פארי נולד בשנת 1890 בפיימונטה. הוא שירת כקצין במלחמת העולם הראשונה ולאחר המלחמה למד ספרות והיה מורה בבית ספר תיכון. באמצע שנות ה-20 עבר לעבוד כעיתונאי בעיתון "קוריירה דלה סרה" שהיה בעל קו דמוקרטי. בשנת 1926, כשהעיתון נמכר לשלטון הפשיסטי עזב את העיתון והקים מחתרת אנטי-פשיסטית שסייעה לאנשים שנרדפו על ידי השלטון לברוח מאיטליה. על פעילותו זאת הועמד לדין במשפט מתוקשר שעורר תרעומת רבה נגד השלטון הפשיסטי. פארי לא שוחרר בתום המאסר המתון שנגזר עליו במשפט אלא הוגלה אל האיים הליפאריים. לאחר מספר שנים שב למילאנו ושם היה פעיל בתנועת "צדק וחרות" (Giustizia e Libertà) (אנ'), שברבות הימים הייתה ל"מפלגת הפעולה" (Partito d'Azione). הוא היה מראשי ועד השחרור של איטליה הצפונית שביצע פעולות חבלה נגד הכובש הנאצי. בסוף 1944 עבר לרומא ובשובו למילאנו נתפס על ידי הנאצים. הוא הצהיר על זהותו ותפקידו בפני אנשי הגסטפו, ונכלא במילאנו ואחר כך בוורונה.
ביוני 1945, בעקבות התפטרות בונומי עלה שמו של פארי לראשות ממשלת איטליה. למרות מחאות ראשוניות מצד הסוציאליסטים והקומוניסטים, הצליח פארי להרכיב ממשלה, בה הוא כיהן גם כשר הפנים. בסוף נובמבר 1945 התפטר מתפקידו והסביר את המהלך בכך שקיימת סכנה לעתיד הדמוקרטי של איטליה.
בשנת 1946 ביחד עם אלטיארו ספינלי היה בין מקימי המפלגה הרפובליקנית.
פרק זה לוקה בחסר. אנא תרמו לוויקיפדיה ו.
הערות שוליים

↑  מיהו פרוצ'יו פארי, הַבֹּקֶר, 19 ביולי 1945
↑  וועד השחרור בצפון איטליה, משמר, 30 באפריל 1945
↑  ראשות ממשלה שאין קופצים עליה, הצופה, 14 ביוני 1945
↑  המשבר באיטליה מחריף - אין מועמד לראשות הממשלה, הַבֹּקֶר, 14 ביוני 1945
↑  אזהרת נני לאומברטו, דבר, 15 ביוני 1945
↑  פארי ירכיב ממשלה איטלקית חדשה, המשקיף, 18 ביוני 1945
↑  תזוזה שמאלה באיטליה, משמר, 21 ביוני 1945
↑  ממשלת איטליה התפטרה, משמר, 25 בנובמבר 1945
↑  אומברטו משתדל להקים ממשלה חדשה באיטליה, משמר, 26 בנובמבר 1945
| ראשי ממשלת איטליה |
| --- | --- | --- |
| ממלכת איטליה | קמילו בנסו די קאבור • בטינו ריקאסולי • אורבנו רטאצי • לואיג'י קרלו פאריני • מרקו מינגטי • אלפונסו פררו לה מרמורה • בטינו ריקאסולי • אורבנו רטאצי • לואיג'י פדריקו מנבראה • ג'ובאני לנצה • מרקו מינגטי • אגוסטינו דפרטיס • בנדטו צ'ארולי • אגוסטינו דפרטיס • בנדטו צ'ארולי • אגוסטינו דפרטיס • פרנצ'סקו קריספי • אנטוניו סטראבה • ג'ובאני ג'וליטי • פרנצ'סקו קריספי • אנטוניו סטראבה • לואיג'י פלוקס • ג'וזפה סראצ'ו • ג'וזפה צנארדלי • ג'ובאני ג'וליטי • תומזו טיטוני • אלסנדרו פורטיס • סידני סונינו • ג'ובאני ג'וליטי • סידני סונינו • לואיג'י לוצאטי • ג'ובאני ג'וליטי • אנטוניו סלנדרה • פאולו בוזלי • ויטוריו אמנואלה אורלנדו • פרנצ'סקו סבריו ניטי • ג'ובאני ג'וליטי • איוונואה בונומי • לואיג'י פאקטה • בניטו מוסוליני • פייטרו באדוליו • איוונואה בונומי • פרוצ'ו פארי • אלצ'ידה דה גספרי |    |
| הרפובליקה האיטלקית | אלצ'ידה דה גספרי • ג'וזפה פלה • אמינטורה פנפאני • מריו שלבה • אנטוניו סניי • אדונה צולי • אמינטורה פנפאני • אנטוניו סניי • פרננדו טמברוני • אמינטורה פנפאני • ג'ובאני לאונה • אלדו מורו • ג'ובאני לאונה • מריאנו רומור • אמיליו קולומבו • ג'וליו אנדראוטי • מריאנו רומור • אלדו מורו • ג'וליו אנדראוטי • פרנצ'סקו קוסיגה • ארנלדו פורלאני • ג'ובאני ספאדוליני • אמינטורה פנפאני • בטינו קרקסי • אמינטורה פנפאני • ג'ובאני גוריה • צ'יריאקו דה מיטה • ג'וליו אנדראוטי • ג'וליאנו אמאטי • קרלו אזליו צ'אמפי • סילביו ברלוסקוני • למברטו דיני • רומנו פרודי • מאסימו ד'אלמה • ג'וליאנו אמאטו • סילביו ברלוסקוני • רומנו פרודי • סילביו ברלוסקוני • מריו מונטי • אנריקו לטה • מתאו רנצי • פאולו ג'נטילוני • ג'וזפה קונטה • מריו דראגי • ג'ורג'ה מלוני |    |
| --- | --- |
בקרת זהויות :  NLI: 987007430814205171  BnF: cb12223396m (data)  CiNii: DA0460302X  GND: 120206676  ICCU: RAVV038354  ISNI: 0000 0000 6156 453X  LCCN: n82223469  NTA: 132724545  RERO: 02-A003672008  SUDOC: 030913144  VcBA: 495/317812  VIAF: 49276789   WorldCat (עם VIAF): 49276789 
ערך זה הוא קצרמרבנושא איטליה. אתם מוזמנים לתרום לוויקיפדיה ו.
פסטיבל התיאטרון הבין-לאומי הגאה בדבלין

| --- | --- |

 סוג:  פסטיבל תיאטרון 
 מדינה:  אירלנד אירלנד
 מועדים
 תאריכי פעילות:  2004–הווה (כ־20 שנה) 
 מועד שנתי:  השבועיים הראשונים של מאי
 www.gaytheatre.ie
 
פסטיבל התיאטרון הבין-לאומי הגאה בדבלין (באנגלית: International Dublin Gay Theatre Festival) הוא פסטיבל תיאטרלי-להט"בי שנתי שמתקיים מ-2004 בדבלין, אירלנד בשבועיים הראשונים של מאי. מעל מ-50% מתכני הפסטיבל מגיעים מחוץ לאירלנד.
היסטוריה

הפסיבל הוקם ב-2004 כמטרה לציון 150 שנה ליום הולדתו של הסופר, המשורר, העיתונאי, מבקר האופנה והמחזאי האירי, אוסקר ויילד וכדי לעלות את המודעות לתיאטרון גאה. דמותו של אוסקר ווילד משמשת כסמל הפסטיבל הרשמי מ-2006. סמל הפסטיבל משולב עם ציפורן ירוקה, שהוא סמל להט"בי שקשור גם לאוסקר ווילד גם ולהומוסקסואליות בעולם התיאטרון.
פסגת פלאנה

| --- | --- |

 מידע כללי
 גובה:  740 מ' 
 מיקום:  אזור הברית האנטארקטית,
 רכס הרים:  הרי טנגרה 
 קואורדינטות:  62°39′06″S 60°04′20″W﻿ / ﻿62.651666666667°S 60.072222222222°W﻿ / -62.651666666667; -60.072222222222
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת פלאנה(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת פלאנה(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת פלאנה(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת פלאנה
 
פסגת פלאנה (באנגלית: Plana Peak; בבולגרית: връх Плана) היא פסגה המכוסה ברובה קרח, ברכס לבסקי שבהרי טנגרה, באי ליווינגסטון, באיי שטלנד הדרומיים, שבאנטארקטיקה.
הפסגה מתנשאת מעל קרחון יורון שמצפון לה, ומעל יובלי קרחון יורון שממזרח וממערב לפסגה.
הפסגה ממוקמת 2.21 קילומטרים צפונית - צפון-מערבית לפסגת גרייט נידל (פסגת המחט השקרית); 2.66 קילומטרים צפונית - מזרחית מפסגת לבסקי; ו-2.45 קילומטרים מערבית - צפון-מערבית לפסגת הלמט.
גובהה של הפסגה 740 מטרים מעל פני הים.
היסטוריה

הפסגה מופתה לראשונה במסגרת הסקר הטופוגרפי הבולגרי Tangra 2004/05, ולאחר מכן בשנת 2005 ובשנת 2009.
הפסגה נקראת על שם הר פלאנה שבמערב בולגריה.
הטיפוס הראשון לפסגת ההר בוצעה ב-8 בינואר 2015, על ידי ד. בויאנוב (D. Boyanov), נ. פטקוב (N. Petkov) וא. שופוב (A. Shopov).
פסגת פונדר

| --- | --- |
אין תמונה חופשית
 מידע כללי
 גובה:  1,412 מ' 
 מיקום:  אזור הברית האנטארקטית,
 רכס הרים:  רכס אסגארד 
 קואורדינטות:  77°29′15″S 162°47′06″E﻿ / ﻿77.4875°S 162.785°E﻿ / -77.4875; 162.785
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת פונדר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת פונדר
 
פסגת פונדר (באנגלית: Ponder Peak) היא הר בצפון מזרח רכס אסגארד, בעמקים היבשים מקמרדו שבאנטארקטיקה.
גובה הפסגה 1,412 מטרים מעל פני הים.
הפסגה מתנשאת מעל קרחון ריפיטר.
היסטוריה > מקור השם

שמה של הפסגה ניתן לה בשנת 1998 על ידי המועצה הגאוגרפית של ניו זילנד.
הפסגה נקראת על שמו של ו. פרנק פונדר (W. Frank Ponder), האדריכל שתכנן את בסיס סקוט ששימש את חוקרי השנה הגאופיזית הבינלאומית ב-1957, ואת אנשי המשלחת הטראנס-אנטארקטית של חבר העמים הבריטי.
הערות שוליים

1 2 3 4 5  מידע גאוגרפי והיסטורי
↑  לפי מקור אחר גובה הפסגה 1,273 מטרים מעל פני הים.
| אתרים ברכס אסגארד |
| --- | --- | --- |
| הרים | אוטגארד • אובליסק • אודין • אוליבר • בול • גרנדל • דרבי • האריס • הארפ • הול • וולגר • לוקי • ליונס • מטרהורן • נוקס • פונדר • פנורמה • פריה • פרק • קולמן • ת'ור |  |
| רכסי הרים | אינלנד פורטס • גבעות מקדונלד • רכס פלינט |  |
| מצוקים | הות'ם |  |
| עמקים | טירול • יוטונהיים • ניבלונגן • פירס • פנריר |  |
| קרחונים | אלבריך • ביאוולף • חבר העמים • פאונטיין • קונרואו • קטספו • ריפיטר |  |
פסגת פיקה

| --- | --- |
אין תמונה חופשית
 מידע כללי
 גובה:  3,053 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכס סלייט
 קואורדינטות:  51°29′40″N 116°06′04″W﻿ / ﻿51.4944°N 116.101°W﻿ / 51.4944; -116.101
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתפסגת פיקה(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתפסגת פיקה
 
פסגת פיקה (באנגלית: Pika Peak) הוא הר הממוקם בין הר ריצ'רדסון ופסגת פטרמיגן בפארק הלאומי באנף שבאלברטה, קנדה. ההר נקרא בשנת 1928 על שם יונק ממשפחת הפיקתיים, "שפן הסלע" הקטן השוכן באזורים אלפיים.
אתר הנופש לייק לואיז מפותח במורדות הדרומיים של רכס מרלין, הכוללים את הר ריצ'רדסון, פסגת פטרמיגן ואת פסגת פיקה. אתר קמפינג נמצא למרגלות ההר, סמוך לאגם הידן.
העלייה הראשונה על ההר נערכה בשנת 1911 על ידי ל.ל. דלפילד ול.מ. ארל, שהונחו על ידי רודולף אמר ואדוארד פוז הבן.
נתיבים

מסלול הטיפוס בזחילה דרך אוכף ריצ'רדסון-פיקה ורכס המערב מדורגים כקשים. ניתן לעבור את האוכף על ידי עלייה על הר ריצ'רדסון (שמסלול הטיפוס בזחילה שלו מדורג כקל) או על ידי טיפוס על האגפים הנמוכים יותר של פסגת פיקה מעל אגם הידן.
הערות שוליים

↑  "Pika Peak", peakfinder.com
ערך זה הוא קצרמרבנושא הרים. אתם מוזמנים לתרום לוויקיפדיה ו.
פרה שומרת שבת

פרה שומרת שבת הוא סיפור יהודי נודע, אשר לפי הגרסה המקובלת מהפסיקתא רבתי מספר את מעשה התגיירותו של התנא רבי יוחנן בן תורתא. אך הוא מסופר בדרך כלל לשם המסר העיקרי בו, שהוא מעלת שמירת השבת שנלמדת מתוך השלכותיה בסיפור - פרה שהתרגלה לשמירת השבת ברשות אדונה היהודי וממאנת לעבוד בשבת בעקשנות רבה, ונכרי שהתגייר בעקבות "שמירת השבת" של הפרה. קיימות גרסאות שונות במדרש ובתלמוד לגבי זהות הגר והיהודי המוכר.
הסיפור נחשב לקלאסיקה שבסיפורי היהדות לנוער. הופיע בספרים, בספרונים, בקלטות, בסרטים ובמחזות.
תוכן הסיפור

ליהודי אחד הייתה פרה שהוחזקה אצלו לשם חרישת שדהו. ירד היהודי מנכסיו, והחליט למכור את הפרה. קנה אותה ממנו גוי אחד.
הקונה חרש את שדהו בעזרתה בששת ימי השבוע ובהגיע יום השבת הניח עליה את העול אך הפרה אינה זזה, הכה אותה הגוי במקל שתחל בעבודה אך היא בשלה, יושבת ללא נוע. פנה לביתו של היהודי שמכר לו את הפרה, בתואנה כי הפרה מסבה לו צער. "קח את הפרה בחזרה והשב את כספי, כי היא לא עושה את העבודה שלמטרתה קניתיה" אמר הגוי.
הבין היהודי שהפרה ממאנת לעבוד מפני שנתרגלה ליום המנוחה השבועי כשהייתה ברשותו, אמר לו "הבא אותי אל הפרה ואעמידה". כשהביאה לחש היהודי באזנה: "פרה פרה, יודע אני כי התרגלת לשבות כשהיית ברשות ישראל, עתה בעוונותי ירדתי מנכסי ומכרתיך לנכרי, ולכן אינך צריכה לשמור כעת את השבת. בבקשה ממך החלי בעבודה". מיד קמה וחרשה.
נבהל הקונה וחשב שמא מעשה כישוף עשה "בבקשה טול את פרתך, כשניסיתי להקימה היא סירבה וכעת היא קמה כתוצאה מלחישתך!" אמר ליהודי. החל היהודי להרגיעו - "לא כישוף הוא, כי אם..." ושח לו את פרטי העניין. קיבל הגוי יראה מאלוהים, ואמר "מה הפרה שאין בה דעת מכירה בבוראה ועושה רצונו, אני שיש בי דעת לא מכירו ולא עושה רצונו?" הלך לרבני היהודים והתגייר. למד הרבה תורה והפך לתנא, ונקרא שמו רבי יוחנן בן תורתא, (בתרגום מארמית: יוחנן בנה של הפרה. כי היא גרמה להתגיירותו, ולפי ההשקפה היהודית המתגייר דומה לנולד, לכן נקרא "בן הפרה").
גרסאות

הדעה המקובלת כיום הלקוחה מהתלמוד הירושלמי היא שרבי יוחנן בן תורתא היה הגר שהתגייר כתוצאה מהפרה, ולכן קראוהו בן-תורתא - "בן הפרה" בארמית. אך לדעת הריטב"א - רבי יוחנן בן תורתא הוא שמו של היהודי שמכר את הפרה. ניתן לפרש שמעלתו בסיפור שבגינו נקרא שמו על שם פרה על פי הריטב"א, הוא שבהמתו נהגה בהנהגה עילאית, כהנהגת בהמתן של צדיקים.
בספר "סדר הדורות" מובאות שתי גרסאות נוספות, שתיהן מייחסות את הכינוי "בן-תורתא" ליהודי שמכר את הפרה: הראשונה גורסת רב הונא בן תורתא, והשנייה, המצוטטת מתוך "ספר מעשיות קטן" מספרת סיפור כמעט זהה עם השם רבי חנינא בן תורתא, היא ממשיכה, שהוא מכר את הפרה לפרסי אחד, ושהיהודי פרץ בבכי כשהפרסי רצה להשיב את הפרה. הגרסה האחרונה מסיימת, שהפרה היא גלגול נשמת המלכה ושתי, והתגלגלה בסיטואציה זו על-מנת לכפר על עוונותיה במניעת שמירת השבת, והנכרי שהתגייר הוא המלך אחשוורוש.
בתרבות

ב-2003 יצא סרט קולנוע חרדי הממחיז את הסיפור, בכיכובו של מיכאל וייגל, בהפקת מסורת הפקות ובבימויו של יוסי פורקוש.
כמו כן הסיפור הופיע בתוכנית "פרפרים של שבת" ששודרה בערוץ הופ!, ובו הפרה מוחלפת בסוסה.
הסיפור מופיע גם בקלטת הילדים וההצגה "קבלת שבת עם רינת" של רינת גבאי, שם מכונה הפרה בשם ברכה.
לקריאה נוספת

איתמר דרורי, פרה שומרת שבת, בתוך: אנציקלופדיה של הסיפור היהודי, ב, רמת גן: בר-אילן, תשס"ט. עמ' 274–251.
הערות שוליים

↑  בעיבוד מתוך המקור, פסיקתא רבתי, פיסקא י"ד
↑  רבי יחיאל היילפרין, סדר הדורות, כרך ב', סדר תנאים ואמוראים., אור החיים, עמ' שצט
↑  סדר הדורות, ר"ה, רפ"ח., כרך ב
פפיון (כלב)

| --- | --- |

 ארץ מוצא:  ספרד
 שימושים:  שעשועים ולוויה
 קבוצה:  כלבי לוויה וזעירים
 תכונות
 משקל:  4-5 ק"ג.
 גובה כתפיים:  20-28 ס"מ
 גובה:  28 ס״מ 
 תוחלת חיים:  13-15 שנים
 אופי:  רגוע
 תיאור:  חרטום מחודד, עיניים עגולות ואוזניים נפולות
 
פפיון הוא כלב לוויה זעיר שהיה מצוי בבתיהם של בני אצולה, מוצאו בצרפת ובבלגיה. יש הגורסים שמקורו בספנייל ספרדי ננסי שהיה מצוי במאה ה-16. צורתו ופרוותו הארוכה מרמזות שייתכן שהוא תוצאה של הכלאה מאחד כלבי השפיץ הצפוניים.
מראה חיצוני

על ראשו של הפפיון יש כתם לבן. הכלב בעל חרטום מחודד ועדין שבקצהו אף שחור. עיניו עגולות וממוקמות נמוך למדי. האוזניים נפולות או זקופות מעוטרות תמיד בשיער רב וממוקמות בחלק האחורי של הראש. גובהו האופייני 20-28 ס"מ, ומשקלו 3-5 ק"ג. לכלב הפפיון פרווה ארוכה ולבנה, אולם אזור הפנים יהיה לרוב בצבעים מגוונים כגון: חום ושחור.
אופי

אופיו של כלב הפפיון מאוד נוח מאחר שמדובר בכלב רגוע ובעל מזג טוב, אולם הוא כלב שאוהב לשחק ולהוציא אנרגיה בחוץ ועל כן חשוב להוציא אותו למשחקים והפעלה בחוץ לפחות פעם ביום. כלב הפפיון אוהב ונאמן לבעלים שלו ולמשפחתו, הכלב מסתדר נהדר עם ילדים קטנים. בזכות הרגישות שלו הוא חש את מצב הרוח של בעליו ומנסה להתאים את עצמו. עם זאת אי אפשר לא להקדיש לו זמן, מדובר בכלב מפונק מאוד אשר דורש תשומת לב ואהבה מבעליו.
טיפול

כמו שנאמר לעיל, אחד הדברים המרכזיים שצריך להביא לידי ביטוי אצל כלב פפיון זה הוצאתו לבצע פעילות גופנית באופן יומיומי. כמו כן, חשוב לציין כי לרוב כלבי הפפיון יש רגישות גבוהה לחומרי הרדמה ויש לטפלו בדרכים ותרופות מסוימות. בסך הכל מדובר בכלב בריא ונוח לאילוף וטיפול.
פסטיבל זלצבורג

הכניסה לאולם. תמונה מכיכר על שם הרברט פון קאריאן.
פסטיבל זלצבורג (בגרמנית: Salzburger Festspiele) הוא פסטיבל מוזיקה חשוב בעיר האוסטרית זלצבורג, מקום הולדתו של וולפגנג אמדאוס מוצרט.
הפסטיבל נוסד בשנת 1877 אך הפסיק את פעולתו בשנת 1910.
בשנת 1918, בסוף מלחמת העולם הראשונה, חזר הפסטיבל לחיים בפועלם המשותף של הוגו פון הופמנסתאל, ריכרד שטראוס, הבמאי מקס ריינהרדט והמנצח פרנץ שאלק.
בשנת 1920 ארגנו הופמנסתאל וריינהרדט את הפסטיבל הראשון סביב מחזהו של הופמנסתאל "כל אדם" (Jedermann), על פי המחזה האלגורי מימי הביניים בעל אותו שם. ההצגה פתחה את הפסטיבל מדי שנה, חוץ מב-1922 ו-1924, שבהן פתח אותו מחזה אחר של הופמנסתאל, "התיאטרון העולמי" (Welttheater). ב-1938 (לאחר האנשלוס) הוצאה ההצגה "כל אדם" מן הרפרטואר.
בשנת 1927 נפתח הפסטשפילהאוז של זלצבורג, כבית אופרה; גם האקדמיה לרכיבה לשעבר הפכה לתיאטרון. הרפרטואר המוזיקלי התרכז במוצרט ושטראוס, אבל יצירות אחרות, כמו פלסטאף של ורדי ופידליו של בטהובן בוצעו גם הן.
בשנת 1936 הופיעו בפסטיבל זמרי משפחת טראפ, שסיפורם היה לאחר זמן למחזמר "צלילי המוסיקה" ולסרט קולנוע באותו השם.
משנת 1934 עד 1937, ניצח ארטורו טוסקניני על רבים מן המופעים, אולם אחרי האנשלוס דחה את ההזמנה להופיע בזלצבורג ב-1938. וילהלם פורטוונגלר הסכים למלא את מקומו והסכים לנצח על המייסטרזינגרים של ריכרד וגנר, בתנאי שהזמר היהודי ולטר גרוסמן ישמש מחליף בתפקיד הנס זקס. בליל הפתיחה חלה קרל קאמן, שהיה אמור לגלם את התפקיד וגרוסמן שר במקומו.
פסטיבל זלצבורג נסגר למשך מלחמת העולם השנייה וחזר ונפתח בשנת 1946.
הערות שוליים

1 2  שאול פרידלנדר, גרמניה הנאצית והיהודים: שנות הרדיפות, 1939-1933; תרגמה מאנגלית עתליה זילבר; ספרית אפקים, הוצאת עם עובד, תל אביב 1997; עמ' 287.
| --- | --- |
בקרת זהויות :  NLI: 987007267681205171  BnF: cb122686447 (data)  CiNii: DA01741956  GND: 1001775-6  ISNI: 0000 0001 1092 0087  LCCN: n50048717  MusicBrainz: 495442f7-9988-4092-8923-95eee485e9c4  NKC: kn20110117006  SUDOC: 029943884  VIAF: 154559280   WorldCat (עם VIAF): 154559280